V tretej časti Maxi i jej geniálnych kamarátov z Inštitútu pre zmenu čaká nové neuveriteľné dobrodružstvo. Tentoraz budú bojovať proti hladu. A okrem problému s nedostatkom jedla pre všetkých ľudí bude Maxi, ako inak, čeliť aj svojim nepriateľom - korporácii Korpor a doktorovi Zimmovi. Ako tak pred nimi uteká, zistí, že jej idol Albert Einstein vymyslel aj stroj času. Parádne sa jej hodí. V minulosti má totiž šancu zistiť, kto boli jej rodičia aj odkiaľ pochádza ona sama. Podarí sa jej to? Prečítajte si knihu a uvidíte sami.